Aconto (tit forkortet ac) betyder at betale på forhånd med en senere samlet afregning. Acontobetaling anvendes ofte i forbindelse med din vand-, varme- og elregning. Du betaler typisk et kvartalsvist acontobeløb beregnet ud fra det forventede forbrug af fx strøm. Når året er omme aflæser du din måler, og har du brugt mindre strøm, end du har betalt aconto, får du penge tilbage. Har du omvendt brugt mere strøm, end du har betalt aconto, så får du en ekstra regning, du skal betale.